TV Barrandov

TV Barrandov je česká televízna stanica, ktorá začala vysielanie 11. januára 2009 o 11:01 hod. Majiteľom bola skupina akcionárov, pričom najväčší podiel mala akciová spoločnosť Moravia Steel. V septembri 2012 televíziu kúpila spoločnosť Empresa Media predtým ovládaná Jaromírom Soukupom. Majiteľom pôvodnej licencie bola firma Barrandov Televízní Studio a.s., licencia však v roku 2025 vypršala. Nová licencia bola udelená spoločnosti S-24 akvizice II, s.r.o. V Apríli 2026 televízia ukončila neúspešnú reorganizáciu a vstúpila do konkurzu. Majiteľ televízie Jan Čermák oznámil, že chce zachovať aspoň jeden kanál. V máji 2026 mestský súd v Prahe vydal rozhodnutie o ukončení činnosti firmy Barrandov Televizní Studio, k jej ukončeniu došlo k 10.6.2026. Dlhy Na konci októbra 2023 kúpil polovicu zadlženej spoločnosti Empresa Media, pod ktorou spadá aj TV Barrandov, investor Jan Čermák, ktorého spoločnosť Servis-24 sa špecializujú na pomoc firmám zaťaženým dlhmi. So zmenou majetkových pomerov nastúpila 17. októbra 2023 aj nová generálna riaditeľka Andrea Geyer, ktorej nástup mal byť prvým krokom k ustanoveniu nového manažérskeho tímu. Čermák dal v januári 2024 do predaja dlhopisy, aby mohol získať zdroje na zaplatenie dlhov a udržanie televízie v chode. Na konci januára 2024 bola TV Barrandov odpojená od elektrickej energie, čo bolo dôsledkom neuhradenia pohľadávok dodávateľovi energií, ktorým je Barrandov Studio. Televízne vysielanie tým bolo prerušené na niekoľko hodín, následne bolo vysielanie obnovené po pripojení na alternatívny zdroj energie, ktoré provizórne zaisťovali dva naftové generátory. Prevádzka generátorov, ktoré bežali aj v noci, rušila obyvateľov okolitých domov. Po početných výzvach sa rušením nočného pokoja a možného prekračovania hlukových limitov zaoberá Hygienická stanica hlavného mesta Prahy. Medzitým pracovníci Barrandov Studia, kvôli neplateniu pohľadávok, zahradili aj parkovacie miesta pri budove televízie. Obvodný súd pre Prahu 5 však po troch týždňoch od odpojenia rozhodol o obnovení prívodu energií, čím vyhovel žiadosti Jaromíra Soukupa, ktorý argumentoval tým, že nemôže bez elektriny vykonávať svoju podnikateľskú činnosť. História Stanica je voľne dostupná v českom multiplexe 23, čím si ju môžu bezplatne naladiť aj diváci žijúci v blízkosti hraníc. Vysiela aj v satelitných platformách, káblovej a IPTV televízii. Od 1. júna 2009 je sledovanosť stanice meraná elektronicky metódou peoplemetrov. V roku 2009 sledovanosť oscilovala medzi 2 – 3 % v celodennom priemere v skupine 15+, čo bol cieľ manažmentu pre prvý rok vysielania. Od januára 2010 sledovanosť stúpla a dosiahla v priemere 3,5 – 4,2 % a upevňuje pozíciu 4. najsledovanejšej stanice v krajine. Od 1. polroka 2011 sa priemerný celodenný share TV Barrandov stabilne drží nad 5%, predovšetkým vďaka úspechom programov vlastnej tvorby. Historicky najsledovanejším programom bol doteraz zostrih Najväčšie hity Karla Svobodu, ktorý 28. januára 2012 sledovalo 720 000 divákov starších ako 15 rokov (zdroj: ATO – Mediaresearch, stav k 1. júnu 2012). Od začiatku vysielania až do 1. marca 2014 stanica vysielala československé seriály ako napr. Žena za pultem, Plechová kavalerie, Okres na severu alebo Třicet případů majora Zemana, ktoré zaznamenali nadpriemernú sledovanosť. V marci 2014 televízia zmenila zameranie a namiesto československých seriálov začala vysielať prevažne zahraničné seriály, napríklad Zákon a poriadok, Columbo, Doktor z hôr, Big Ben, Otec Braun alebo Dedička hotela. Viac priestoru dostali akvizičné filmy. Okrem akvizície boli postupne zavedené nové štúdiové programy, napríklad Babinec, Popelka, Soudkyně Barbara, Soudce Alexander, Cabaret, Kolotoč v kuchyni, Nikdo není perfektní, Cibulkova zábavná tajenka a Nebezpečné vztahy. V rokoch 2015 – 2016 televízia natočila seriál Bezdružice. V roku 2015 televízia spustila tri tematické kanály, 18.4. 2015 začal vysielať filmový kanál Kino Barrandov, 16.5. 2015 bola spustená kombinovaná stanica Barrandov Plus (dnes Barrandov Krimi), ktorá cez deň cielila na deti vo veku 4-14 rokov, večerné vysielanie obsahovalo dokumenty o prírode, medicíne atď., 5.9. 2015 bola spustená tretia tematická stanica Barrandov Muzika. Po nástupe Jaromíra Soukupa televízia natočila vlastné seriály ako Čechovi: Rodinná sága, Rodinné vztahy, Manželství po česku, Doktorka Kellerová alebo sitcom Premiér, ktorý už deň po odvysielaní prvej epizódy získal na ČSFD prvé miesto v kategórii najhoršie seriály a hodnotenie 2%. Súčasný program Publicistika Naše zprávy: Hlavná spravodajská relácia. Josef Klíma: Jak jsem přežil devadesátky - Publicistický program investigatívneho novinára Jozefa Klímu. Formát sa zameriava na kriminálne kauzy a spoločenské fenomény 90. rokov, ktoré moderátor rozoberá spolu s pozvanými hosťami. Téma týdne: Diskusný program venovaný aktuálnej politickej situácii a spoločenským otázkam. Moderátorom programu je Vladimír Pinker. VIP Svět : Bulvárne správy. Magazíny a dokumentárne cykly Tomáš Arsov v akci: Lifestylový magazín, v ktorom kaderník Tomáš Arsov vykonáva vizuálne premeny vybraných účastníčok. Vaříme s Jirkou Babicou: Program českého kuchára Jiřího Babici Badatelé: Program zaoberajúci sa nevyjasnenými kriminálnymi prípadmi, historickými záhadami a mystickými javmi. Vítejte ve světě Andrého Rieu: Dokumentárny cyklus Britskej produkcie, mapuje koncerty a život huslistu Andrého Rieu. Zábava Šťastná 7: Vedomostná súťaž moderovaná Vlastom Korcom, vysielaná v pracovných dňoch v popoludňajších hodinách. Policie Delta: Formát typu scripted reality simulujúce policajné zásahy a prácu bezpečnostných zložiek. Nebezpečné vztahy: Diskusný program moderovaný Honzom Musilom, ktorý predstavuje dramatické príbehy zo života a rieši medziľudské i rodinné konflikty. Jak to dopadlo? Pokračovanie príbehu z programu Nebezpečné vztahy. Vím, že nic nevím: Zábavná show zameraná na netradičné vedomostné otázky a zaujímavosti. Talkshow Tomáše Magnuska: Diskusný program režiséra Tomáša Magnuska Sejdeme se na Cibulce: Talkshow moderátora Aleša Cibulku, do ktorej sú pozvaní hostia z radov českých filmových a televíznych legiend. SeXoňa: Nočná show s ľahkým erotickým nádychom,. TOP 10 najsledovanejších relácií TV Barrandov od začiatku merania peoplemetre Zoznam (1. júna 2009 – 1. júna 2012): Největší hity Karla Svobody – 8,2% rat, 18,8% shr, 720 000 divákov Duel Jaromíra Soukupa – prezidentský speciál – 16% shr, 659 000 divákov Pravdivý příběh Ivety B. – 6,8% rat, 15,5% shr, 601 000 divákov Byl jednou jeden král – 555 000 divákov Pohádka svatojánské noci – 5,9% rat, 11,8% shr, 526 000 divákov Barrandovský videostop – 5,8% rat, 14,9% shr, 510 000 divákov Poklad na stříbrném jezeře – 5,5% rat, 16,3% shr, 489 000 divákov Čarovné dědictví – 5,4% rat, 11% shr, 480 000 divákov Vánoční polibek – 5,4% rat, 11,8% shr, 475 000 divákov Duše jako kaviár – 5,4% rat, 10,3% shr, 473 000 divákov (zdroj: TV Barrandov, ATO – Mediaresearch, údaje o skupině 15+) Nový manažment od septembra 2012 zaradil nové programy, ich sledovanosť však nenadviazala na divácke úspechy predošlých období. Podiel stanice od jesene kontinuálne klesá, v januári 2013 dosiahol 4,66 % (zdroj: ATO Mediaresearch). Za rok 2015 oslovila stanica TV Barrandov v skupine divákov 15+ 4,89 % divákov, celá skupina Barrandov (vrátane kanálov Kino Barrandov, Barrandov Plus a Barrandov Muzika) potom za uplynulý rok oslovili 5,53 % publika. Prehľad najsledovanejších relácií z vlastnej tvorby pre rok 2015 Barrandovský Silvestr 2015 – 541 600 divákov, share 14,28 % Bezdružice – 483 400 divákov, share 11,22 % Naše zprávy – 420 100 divákov, share 14,26 % Soudkyně Barbara – 414 400 diváků, share 17,1 % Exploziv – 400 500 divákov, share 11,16 % Exkluziv! – 351 900 divákov, share 8,95 Generálni riaditelia riaditeľ: 1. mája 2008 – 31. mája 2012: Janka Vozárová riaditeľ: 1. júna 2012 – 30. septembra 2012: Martina Lišková riaditeľ: 1. októbra 2012 – február 2013: Ing. Robert Kvapil riaditeľ: február 2013 – jún 2013: Roman Bradáč riaditeľ: jún 2013 – 31. 10. 2013: Jaromír Soukup riaditeľ: 1. novembra 2013 – 12. marca 2014: Vladimír Železný riaditeľ: 14. marca 2014 – 29. januára 2016: Marcela Hrdá riaditeľ: 29. januára 2016 – 13. mája2024 Jaromír Soukup riaditeľ: 13. mája 2024 – doteraz: Andrea Geyer Referencie Iné projekty Commons ponúka multimediálne súbory na tému TV Barrandov Externé odkazy Oficiálny web Zdroj Tento článok je čiastočný alebo úplný preklad článku TV Barrandov na českej Wikipédii.